section_heading: Obitelj
paragraph_text: Hugo von Freytag-Loringhoven je rođen 16. travnja 1855. u Kopenhagenu, te potječe iz jedne od najstarijih westfalijskih obitelji. Sin je diplomata Karla Gottloba von Freytag-Loringhovena i Mathilde Luise Freytag-Loringhoven rođ. Kalkmann koji su uz Huga imali i sina Alexandra i kćer Mathildu. Hugo je brak sklopio s Margaretom Zedlitz s kojom je imao sina Leopolda koji je oženio poznatu dadaisticu i pjesnikinju Elsu Freytag-Loringhoven.